Cuneiform Tablet TC 3 107
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-na-a-šur-ma a-na a-mur-DINGIR qí-bi-ma 17 ma-na URUDU ṣa-lá-ma-am té-zi-ba-am 10 ma-na URUDU ša a-šur-pá-li-il₅ al-qé ú 1 ma-na ṣú-ḫa-ar-kà il₅-qé i-na ša ba-áb-tí-kà a-la-an 10 ma-na URUDU LÁ 10 GÍN mì-ma lá i-dí-nu-nim ṣú-ḫa-ru-kà lu-ba-li-ṭù-ni-ku-um ŠÀ.BA 10 ma-na URUDU a-na PUZUR₄-sú-en₆ áš-qúl 5 ma-na a-na GÉME-at a-šur-ba-ni áš-qúl 2 ma-na a-na ig-ri qá-áb-li-a-tí-kà 2 ma-na a-na uš-ta-lá a-dí-in URUDU-i-kà 37 ma-na LÁ 10 GÍN ŠÀ.BA 19 ma-na ša-qú-ul ší-tí URUDU 18 ma-na ṣa-lá-mu-um KÙ.BABBAR ap-šu 9.75 GÍN 8.5 GÍN KÙ.BABBAR DUMU bu-zu-li-a i-dí-nam 11.5 ma-na 22.5 ŠE DUMU ku-ra i-dí-nam ŠÀ.BA 3.5 GÍN KÙ.BABBAR a-na i-dí-iš₈-tár a-di-in 0.33333 GÍN KÙ.BABBAR a-na qá-áb-li-a-tí-im a-ḫu-zi-im a-dí-in <gap> GÍN KÙ.BABBAR KI DUMU ku-ra ú-šé-ba-lá-ku-um ší-tí KÙ.BABBAR-pí-kà 0.33333 ma-na 5 GÍN 7 0.5 ŠE 0.5 ma-na 7 GÍN KÙ.BABBAR a-na 3 ku-ta-ni-kà i-na ra-mì-ni-a a-dí ù 15 GÍN KÙ.BABBAR ša ṣú-ḫa-ri e-zi-bu 1 ma-na 15 GÍN 7.5 GÍN KÙ.BABBAR ku-nu-ki-a {d}NIN.ŠUBUR-ba-ni na-áš-a-kum 15 ma-na KÙ.BABBAR šu-ut-ma a-na ú-ṣur-ša-a-šur ú dan-a-šur li-ip-qí-du-ni-ku-ma a-na a-bi-ni bi-il₅ ša-du-a-sú ša-bu a ku-ta-ni-kà a-da-ma šu-ma DIRI ú-šé-ba-lá-kum me-eḫ-ra-at ta-aḫ-sí-sà-tim ša a-na-kam té-zi-bu ú ṭup-pí a-na a-bi₄-ni {d}NIN.ŠUBUR-ba-ni na-áš-a-kum a-na ša tù-na-ḫi-dí-ni a-na-ḫi-id mì-na-am lu-ša-am-i-sí-na a-ḫi a-ta ki-ma ša a-na ku-a-tim tù-ša-am-ru-ṣú šu-tám-ri-iṣ-ma gi₅-mì-lam i-ṣé-ri-a šu-ku-un ú a-na a-bi-ni a-wa-tám iš-té-et qá-ri-ib na-ḫa-dum ku-a-um